CELEX: 62013CN0204
Language: fi
Date: 2013-04-18 00:00:00
Title: Asia C-204/13: Ennakkoratkaisupyyntö, jonka Bundesfinanzhof (Saksa) on esittänyt 18.4.2013 — Finanzamt Saarlouis v. Heinz Malburg

22.6.2013   
            
            
               FI
            
            
               Euroopan unionin virallinen lehti
            
            
               C 178/6
            
         Ennakkoratkaisupyyntö, jonka Bundesfinanzhof (Saksa) on esittänyt 18.4.2013 — Finanzamt Saarlouis v. Heinz Malburg
   (Asia C-204/13)
   2013/C 178/11
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesfinanzhof
   
      Pääasian asianosaiset
   
   
      Valittaja: Finanzamt Saarlouis
   
      Vastapuoli: Heinz Malburg
   
      Ennakkoratkaisukysymys
   
   Kun otetaan huomioon verotuksen neutraalisuuden periaate, onko jäsenvaltioiden liikevaihtoverolainsäädännön yhdenmukaistamisesta 17.5.1977 annetun kuudennen neuvoston direktiivin 77/388/ETY (1) 4 artiklan 1 ja 2 kohtaa ja 17 artiklan 2 kohdan a alakohtaa tulkittava siten, että veroneuvontaa harjoittavan siviilioikeudellisen yhtiön yhtiömiehellä, joka hankkii kyseiseltä yhtiöltä osan asiakaskunnasta ainoastaan siinä tarkoituksessa, että hän voi luovuttaa kyseisen asiakaskunnan välittömästi tämän jälkeen vastikkeetta käyttöön liiketoimintaa varten vasta perustetulle veroneuvontaa harjoittavalle siviilioikeudelliselle yhtiölle, jonka pääosakas hän on, on oikeus vähentää asiakaskunnan hankintaan sisältyvä vero?
   
      (1)  Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annettu kuudes neuvoston direktiivi 77/388/ETY (EYVL L 145, s. 1).